Okresná prokuratúra Malacky 
Sasinkova 71, 901 01 Malacky 	

Sp. zn. : 2 Pv 533/14/1106	Malacky, 9.12.2014
EEČ : 2-13-95-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Malacky
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: materská dovolenka
že v presne nezistenom čase asi od 03.04.2014 do 02.10.2014 odoberala bez zmluvy o dodávke elektrickú energiu v rodinnom dome na XXXXX v Gajaroch tým spôsobom, že pred elektromer č. 289844 boli zapojené prívodné káble zo stĺpa elektrického vedenia k ističu, ku ktorému boli zapojené taktiež elektrické káble smerujúce do rodinného domu, čím spôsobila poškodenej spoločnosti Západoslovenská distribučná, a.s. škodu vo výške 536,18 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 3 Trestného poriadku ukladám obvinenej XXXXX, aby v skúšobnej dobe uhradila poškodenej spoločnosti Západoslovenská distribučná, a.s., XXXXX, 816 46 XXXXX, škodu vo výške 236,18 €.

Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník Okresného riaditeľstva Policajného zboru v Malackách, Odboru poriadkovej polície, Obvodného oddelenia PZ XXXXX uznesením pod sp. zn. ORP-945/GA-MA-2014 zo d¨ľa 02.10.2014 podľa § 199 ods. 1 Trestného poriadku začal trestné stíhanie a následne uznesením d¨ľa 21.10.2014 podľa § 206 ods. 1 Trestného poriadku vzniesol obvinenie XXXXX za prečin krádeže podľa § 212 ods. 2 písm. e) Trestného zákona, na tom skutkovom základe, ako je uvedené vo výrokovej časti tohto uznesenia. 

	Obvinená XXXXX, pri svojom výsluchu d¨ľa 21.10.2014 v procesnom postavení obvinenej, vyjadrila súhlas s prípadným podmienečným zastavením trestného stíhania. Preskúmaním predloženého spisového materiálu som zistil, že na takýto postup sú splnené všetky zákonné podmienky.

	Pri prečine krádeže podľa § 212 ods. 2 písm. e) Trestného zákona stanovil zákonodarca hornú hranicu trestu od¨ľatia slobody dva roky. Obvinená sa ku skutku, ktorý jej je kladený za vinu, priznala a svoje konanie oľutovala. 

	Podľa § 216 ods. 1 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Podľa § 216 ods. 3 Trestného poriadku obvinenému, ktorý uzavrel s poškodeným dohodu o náhrade škody, sa v uznesení o podmienečnom zastavení trestného stíhania uloží, aby škodu v priebehu skúšobnej doby uhradil.

	Obvinená XXXXX doposiaľ nebola súdne trestaná a rovnako nebola postihnutá ani za priestupok. 
 
	Vo vzťahu k spôsobenej škode vo výške 536,18 €, ktorá vznikla konaním obvinenej, je potrebné uviesť, že poškodená spoločnosť Západoslovenská distribučná, a.s. uzatvorila d¨ľa 13.10.2014 s obvinenou XXXXX dohodu o uznaní a splatení záväzku. Poškodená spoločnosť zárove¨ľ vystavila obvinenej faktúru č. 3412810 vo výške 536, 18 €, ktorá pokrývala celkovú spôsobenú škodu. Z vyjadrenia poškodenej spoločnosti vyplýva, že obvinená ku d¨ľu 03.12.2014 zaplatila v dvoch splátkach po 150 €, sumu 300 € a teda eviduje nezaplatený zostatok vo výške 236, 18 €. Obvinenej XXXXX bola teda zárove¨ľ uložená povinnosť nahradiť zvyšnú škodu vo výške 236,18 €.

	S prihliadnutím na osobu obvinenej, jej doterajší život a na okolnosti spáchania skutku, možno považovať takéto rozhodnutie za dostačujúce. Skúšobná doba podmienečného zastavenia trestného stíhania bola stanovená na 12 mesiacov. Po uplynutí skúšobnej doby bude skúmané, či obvinená v jej priebehu viedla riadny život. V prípade, že áno, bude konštatované, že sa osvedčila. V opačnom prípade sa bude v trestnom stíhaní pokračovať. Skúšobná doba podmienečného zastavenia trestného stíhania začne plynúť právoplatnosťou tohto rozhodnutia.

	S poukazom na všetky vyššie uvedené skutočnosti som využijúc oprávnenie dané mi ustanovením § 216 ods. 1 Trestného poriadku rozhodol tak, ako je uvedené vo výrokovej časti tohto uznesenia a trestné stíhanie vedené proti obvinenej XXXXX som podmienečne zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Mihal
prokurátor